Больш за 30 гадоў маю зносіны з падлеткамі, назіраю за імі, спрабую зразумець, чаму для многіх з іх мобінг (кібермобінг) стаў нормай у адносінах. Канечне, гэтая праблема не новая: яна заўсёды існавала ў арганізаваных калектывах. Але адносіны да мобераў былі іншыя: іх паводзіны асуджаліся, яны не станавіліся ўзорам для пераймання. Зараз пра іх гавораць, яны мільгаюць на экране ТБ, іх брудныя “вырабы” тыражуюцца ў сацыяльных сетках — моберы папулярныя.